
CONSILIUL LOCAL AL MUNICIPIULUI


     S I G H I Ş O A R A

          H O T Ă R Â R E A   NR. 9






      din 26 ianuarie 2012

privind modificarea şi completarea unui contract de concesiune, în sensul actualizării datelor concesionarului

  Consiliul local al Municipiului Sighisoara;

 Având în vedere expunerea de motive a Primarului municipiului cu propunerea de modificare şi completare a unui contract de concesiune, în sensul actualizării datelor concesionarului;

Având în vedere adresa S.C. TBS AVIATION S.R.L. nr. 318/05.12.2011, înregistrată la instituţia noastră sub nr. de mai sus, cu referire la încheierea unui act adiţional, pentru actualizarea datelor concesionarului,  la contractul de concesiune nr. 128/3829/1997, aşa cum a fost modificat şi completat prin actul adiţional nr. 1/2007, încheiat cu S.C. KMWE Szoke Technologie S.R.L. (care şi-a schimbat denumirea în S.C. TBS AVIATION S.R.L., sediul social, administratorul etc.), având ca obiect preluarea în concesiune a terenului în suprafaţă de 20 mp., situat la intersecţia str. Corneşti - Z. Boiu – E. Varga, destinat construirii – extindere sală de conexiuni medie tensiune a punctului de transformare nr. 26, care a fost realizată;

Având în vedere prevederile art. 871 - 873 din Legea nr. 287/2009 privind Codul civil, republicat;
Având în vedere prevederile Ordonanţei de Urgenţă nr. 54/2006 privind regimul contractelor de concesiune de bunuri proprietate publică, cu modificările şi completările ulterioare;

Având în vedere prevederile Normelor metodologice de aplicare a Ordonanţei de Urgenţă nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune modificarea şi completarea contractului de concesiune nr. 128/3829/1997, aşa cum a fost modificat şi completat prin actul adiţional nr. 1/2007, în sensul actualizării denumirii concesionarului, S.C. KMWE Szoke Technologie S.R.L. (care şi-a schimbat denumirea în S.C. TBS AVIATION S.R.L., sediul social, administratorul etc.), îndeplinindu-se prevederile legale;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei pentru comerţ şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

În baza art. 36 alin. (2) lit. „c” şi alin. (9), art. 45 alin. (3) şi art. 115 alin. (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă modificarea şi completarea Contractului de concesiune nr. 128/3829/1997, aşa cum a fost modificat şi completat prin actul adiţional nr. 1/2007, încheiat între Consiliul Local Sighişoara, respectiv Municipiul Sighişoara şi S.C. KMWE Szoke Technologie S.R.L. (care şi-a schimbat denumirea în S.C. TBS AVIATION S.R.L., sediul social, administratorul etc.), având ca obiect preluarea în concesiune a terenului în suprafaţă de 20 mp., situat la intersecţia str. Corneşti - Z. Boiu – E. Varga, destinat construirii – extindere sală de conexiuni medie tensiune a punctului de transformare nr. 26, care a fost realizată, în sensul actualizării datelor concesionarului, după cum urmează: 

,,S.C. TBS AVIATION S.R.L. cu sediul social în Municipiul Sighişoara, str. Mihai Eminescu, nr. 4 - 6, înregistrată la Registrul Comerţului  Mureş sub  nr. J26/629/11.10.1995, având  codul  unic de inregistrare nr. 7795117 şi contul nr. RO52RNCB0191015640960001 deschis la Banca Comercială Română, reprezentată de asociat unic şi administrator SZOKE EROS  IOAN”.

În cuprinsul Contractului de concesiune nr. 128/3829/1997, aşa cum a fost modificat şi completat prin actul adiţional nr. 1/2007, concesionarul se va identifica cu datele precizate la alineatul precedent.

Restul clauzelor contractuale rămân neschimbate.
Modificarea şi completarea contractului de concesiune se va face prin act adiţional.

Art.2. Primarul municipiului, Direcţia Economică, Arhitectul Şef şi Direcţia Administrarea Patrimoniului din cadrul Municipiului Sighişoara se încredinţează cu ducerea la îndeplinire a prezentei.    

PRESEDINTE DE SEDINTA, 






Savu Sorin-Virgil










Contrasemneaza:






             


p.Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Direcţia economică;

1 ex. Arhitect şef

10 ex.CB/FM

